বাবা হরেন সরকার জানেন ফুটে ওঠার সম্ভাবনা যখন ফুটে উঠতে পারে না তখন তার কেমন যন্ত্রণা হয়। সেখান থেকে তৈরি হয় জেদ। এবং সেই জেদকে পুষে রেখে তাকে বিদ্যুতে রূপান্তর করার কৌশল বাবার কাছ থেকে শিখে নিয়েছেন অভিজিত। অনূর্ধ্ব ১৭ বিশ্বকাপে ভারতীয় দলের পোস্টার বয়ের পায়ের স্কিল এগিয়ে যাওয়ার জেদ দেখে তাজ্জব বনে গিয়েছিলেন IFA-র বিশেষজ্ঞ নির্বাচকেরা। ২০১৩ সালে অভিজিৎ তখন দেবানন্দপুর শিক্ষানিকেতনের অষ্টম শ্রেণির ছাত্র। ওর এই ফুটে ওঠার গল্পটা শুনলে আপনার গায়ে কাঁটা দেবে।